Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a határőrségről szóló 1997. évi XXXII. törvény 69. §-ában szereplő adatkezelést az eddigi körön: a vízumkötelezett
Paragraph Index: 1360

a határőrségről szóló 1997. évi XXXII. törvény 69. §-ában szereplő adatkezelést az eddigi körön: a vízumkötelezett külföldieken túl ki akarta terjeszteni minden beutazó külföldire. Az adatvédelmi biztos kifejtette, hogy a tervezett szabályozás nem teljesítené az alapjogi korlátozás mellőzhetetlen követelményeit: a szükségességet és az arányosságot. Vitatható az a logika is, mely szerint minden határátlépő külföldi potenciális bűnöző, ezért regisztrálásuk bűnüldözési és bűnmegelőzési érdekből indokolt. Az adatvédelmi biztos a belügyminiszterrel 1999. március 12-én tartott személyes találkozón hangsúlyozta azt is, hogy a magyar állampolgárokra vonatkozó határregisztráció minden alkotmányos alapot nélkülözne. Az adatvédelmi biztos ezzel kapcsolatos érveit az előterjesztő nem fogadta el, sőt a parlament által elfogadott végső változatba — módosító indítvány alapján — egy olyan kiegészítés került, mely szerint nemcsak a külföldiek, hanem minden, a határon ki- és belépő magyar állampolgár esetében fel kell jegyezni a személyazonosító adatokat, a gépkocsi forgalmi rendszámát, és ezeket az adatokat a határőrség a határátlépéstől számított kilencven napig kezeli. E két ügyben a végső döntést feltehetőleg az Alkotmánybíróságnak kell majd kimondania. Javaslatok jogszabály-módosításra Az adatvédelmi biztos vizsgálatai során gyakran felmerül, hogy a személyes vagy a közérdekű adatok kezelését érintő hibás gyakorlat a kifogásolható vagy esetleg hiányos jogi szabályozásra vezethető vissza. Az Avtv. 25. § (1) bekezdése alapján ilyen esetben módjában áll jogszabály alkotására vagy módosítására javaslatot tenni. E jogával az adatvédelmi biztos 1999-ben is több esetben élt. Ezek közül a legfontosabbak a következők voltak. 2000/88/II. szám Az Országos Epidemiológiai Központ járványügyi osztályán hivatalból kezdeményezett vizsgálat alkalmával derült fény arra, hogy

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes